Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 804

4. Zenehallgatás Évfolyam: 1. Cél: Játékos, felszabadult légkör biztosításával segítséget nyújtani a harmonikus személyiség fejlődéséhez, a félénkség, a gátlás, a szorongás leküzdéséhez. Feladat: Néhány soros egyszerű dalok mozgással kísért előadása közösen. Hallásfejlesztés. Jól elkülöníthető zörejek, hangok felismerése, néhány hangszer hangjának megkülönböztetése. Elvárt teljesítmény: Együttműködéssel legyen bevonható a nevelő által kezdeményezett páros játékokba. A páros játékok adjanak alkalmat a gyermekkel való kontaktus megteremtésére. Tudjon néhány mondókát, gyermekdalt együttműködéssel elmondani, elénekelni. Együttműködéssel, segítséggel érzékelje a mérő lüktetését járás közben. Értékelés: Folyamatos megfigyelés élethelyzetekben, bármilyen kommunikatív megnyilvánulásban, játékban. Félévkor rövid tájékoztatás, év végén szöveges minősítés és értékelő tájékoztató.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes